b'\n_START_ARTICLE_\nGimnazija Ilirska Bistrica\n_START_SECTION_\nZgodovina\n_START_PARAGRAPH_\nGimnazija Ilirska Bistrica je kot dislocirana enota \xc5\xa0olskega centra Postojna pri\xc4\x8dela s svojim delovanjem v \xc5\xa1olskem letu 2004/05. Prva generacija je \xc5\xa1tela 46 dijakov dveh gimnazijskih oddelkov. V \xc5\xa1olskem letu 2007/08 je tako maturirala prva generacija dijakov, ki se je izobra\xc5\xbeevala po srednje\xc5\xa1olskem izobra\xc5\xbeevalnem programu splo\xc5\xa1ne gimnazije._NEWLINE_V \xc5\xa1olskem letu 2009/10 se je poleg programa gimnazija za\xc4\x8del izvajati srednje\xc5\xa1olski strokovni izobra\xc5\xbeevalni program tehnik ra\xc4\x8dunalni\xc5\xa1tva, za katerega so se na o\xc5\xbejem in \xc5\xa1ir\xc5\xa1em obmo\xc4\x8dju pokazale ve\xc4\x8dje potrebe. V \xc5\xa1olskem letu 2012/13 je maturirala prva generacija dijakov, ki se je izobra\xc5\xbeevala po tem strokovnem programu.'